CELEX: 62021TN0018
Language: et
Date: 2021-01-16 00:00:00
Title: Kohtuasi T-18/21: 16. jaanuaril 2021 esitatud hagi – Be Smart versus komisjon

8.3.2021   
            
            
               ET
            
            
               Euroopa Liidu Teataja
            
            
               C 79/35
            
         
      16. jaanuaril 2021 esitatud hagi – Be Smart versus komisjon
      (Kohtuasi T-18/21)
      (2021/C 79/44)
      Kohtumenetluse keel: itaalia
      
         Pooled
      
      
         Hageja: Be Smart Srl (Rooma, Itaalia) (esindajad: advokaadid F. Satta, G. Roberti, A. Romano ja I. Perego)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tuvastada, et komisjon rikkus ELTL artiklitest 107 ja 108, Euroopa Liidu põhiõiguste harta artiklist 41 ning määruse (EL) nr 2015/1589 artikli 12 lõikest 1 ja artikli 15 lõikest 1 tulenevaid kohustusi, kuna Euroopa Komisjon ei ole teinud ühtegi otsust määruse (EL) nr 2015/1589 artikli 4 tähenduses, eriti selleks, et algatada ELTL artikli 108 lõikes 2 nimetatud menetlus, seoses 15. oktoobril 2014 hageja esitatud kaebusega (SA.39639);
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Käesolev hagi on esitatud ELTL artikli 265 alusel ja selles palutakse tuvastada, et komisjon on õigusvastaselt hoidunud võtmast seisukohta kaebuse suhtes, mille Be Smart S.r.l. esitas 15. oktoobril 2014, registreeritud numbri all SA.39639, ja mille ese on kaks ebaseaduslikku riigiabimeedet, mis võeti Consorzio Interuniversitario Cineca kasuks.
      Oma hagi põhjenduseks väidab hageja, et komisjon on rikkunud ebaseadusliku riigiabi suhtes kohaldatavatest õigusnormidest tulenevat kohustust tegutseda, kuna ta jäi passiivseks üleskutsele tegutseda ega võtnud 15. oktoobril 2014 esitatud kaebuse suhtes mingit seisukohta. Hageja sõnul rikkus komisjon ka hea halduse aluspõhimõtet, mis on sätestatud Euroopa Liidu põhiõiguste harta artiklis 41.